Amerikalik general: Moskva Vashingtondan «qo‘rqmayapti»

Moskva Vashingtondan «qo‘rqmayapti», Rossiyaga qarshi sanksiyalar esa deyarli muvaffaqiyatsiz bo‘ldi. AQSh quruqlikdagi qo‘shinlari kiberqo‘mondonligi rahbari general-leytenant Pol Nakasone shunday bayonot bilan chiqdi.
Uning so‘zlariga ko‘ra, barcha joriy etilgan sanksiyalar Oq uy umid qilgan bosib turuvchi effektni bermagan. Shuningdek Nakasonening ma'lum qilishicha, Vashington tomonidan Moskvaga bosim o‘tkazish uchun ko‘rilgan barcha choralar mantiqsiz bo‘ldi.
Generalning ta'kidlashicha, Rossiya kibermakonda AQShning texnologik jihatdan eng rivojlangan raqibi hisoblanadi hamda «AQSh prezidentligi saylovlariga hujumlar» bo‘yicha uning rejalariga qarshilik ko‘rsata olinmadi.